text: Tiltrængt sejr til Sønderjyske
  06 januar 2018 kl. 10.22
  Sønderjyske sikrede sig vigtige points, da holdet fredag vandt 4-2 over Aalborg i Metal Ligaen
  Sønderjyskes ishockeyherrer har haft en vanskelig sæson med en række skuffende nederlag, men fredag sikrede holdet sig en af de sejre, der luner ekstra meget, da Aalborg Pirates blev slået med 4-2.
  Sønderjyderne var ellers bagud med 2-0 men fik vendt det truende nederlag i løbet af anden og tredje periode. Sønderjyske er fortsat næstsidst i ligaen, og der er fortsat et stykke vej op til den sjetteplads, der giver direkte adgang til slutspillet.
  Også Esbjerg vandt fredag. Holdet vandt 4-1 ude over Hvidovre.
  